b'\n_START_ARTICLE_\nRegresija (klaida)\n_START_PARAGRAPH_\nRegresija \xe2\x80\x93 situacija, kuomet naujesn\xc4\x97 programos versija d\xc4\x97l pakeitim\xc5\xb3 programos kode nebeatlieka arba klaidingai atlieka funkcij\xc4\x85, kuri buvo teisingai atliekama ankstesn\xc4\x97se versijose. Regresinis testavimas \xe2\x80\x93 testavimo r\xc5\xab\xc5\xa1is, kurios pagrindin\xc4\x97 paskirtis \xe2\x80\x93 patikrinti, ar naujas kodas i\xc5\xa1laiko ankstesn\xc4\x97se versijose veikiant\xc4\xaf funkcionalum\xc4\x85, testuojant ne tik pasikeitusias sritis bei modulius, bet vis\xc4\x85 funkcionalum\xc4\x85._NEWLINE_Regresij\xc5\xb3 pasitaiko tod\xc4\x97l, jog \xc4\xafvairios programos dalys da\xc5\xbenai yra labai glaud\xc5\xbeiai tarpusavyje susij\xc4\x99, ir programuotojas, taisydamas ar pl\xc4\x97sdamas vienos dalies darb\xc4\x85, gali neapsi\xc5\xbei\xc5\xabr\xc4\x97j\xc4\x99s pa\xc5\xbeeisti su ja susijusios kitos dalies darb\xc4\x85._NEWLINE_Efektyviausias b\xc5\xabdas kovai su regresijomis \xe2\x80\x93 tur\xc4\x97ti automatini\xc5\xb3 test\xc5\xb3 rinkin\xc4\xaf, kuris detaliai patikrint\xc5\xb3 visos programos darb\xc4\x85. Toks test\xc5\xb3 rinkinys leid\xc5\xbeia suma\xc5\xbeinti keitim\xc5\xb3 (ypa\xc4\x8d nedideli\xc5\xb3) rizik\xc4\x85, neinvestuojant daug resurs\xc5\xb3 visos programos darbo testavimui._NEWLINE_Kaip kra\xc5\xa1tutin\xc4\x97 priemon\xc4\x97 naudojamas nenutr\xc5\xabkstamas testavimas, kuomet test\xc5\xb3 rinkinys veikia nuolat, automati\xc5\xa1kai patikrindamas program\xc4\x85 po kiekvieno keitimo.'